Kom leer bietjie Afrikaans | Watkykjy
In Grapgat deur griffin November 9, 2002 Rek jou bek
Een Maandagoggend het die hele skool soos gewoonlik in die saal vergader. Die skoolhoof het soos gewoonlik sy storie vertel, die eerste rugbyspan geprys, die skoolkommittee hartlik bedank, die kinders met stories bang gemaak – nie dat ek dink kinders skrik meer vir enigiets minder as die doodstraf, wat hulle weet hulle nie opgelê kan word nie.
Hy betuig verder sy dankbaarheid teenoor die kinders wat hulle siviele eise teen die skool teruggetrek het, en vir die wat die meer in die klaskamers rook nie.
Op die verhoog staan daar twee kartondose. In hierdie kartondose is daar Bybels wat deur die Gideon organisasie (dis die ouens wat Bybels in hotelle ens. plaas) aan die skool geskenk is. Die idee is om vir alle kinders wat nie bybels het nie, 'n bybeltjie te gee. Omdat hierdie nogal 'n noemenswaardige gebaar is, het twee van die Gideon mense na die skool gekom om die Bybels te oorhandig. Die twee sit so half eenkant – weg van die onderwysers af.
Nodeloos om te sê die volgende oomblik het chaos uitgebars en die onderwysers rapporteer dat dit onmoontlik was om enigiets die moeite werd vir twee dae in die kinders se koppe te kry, aangesien hulle telkens uitgebars het van die lag. Die arme twee Gideons het nie 'n woord kon inkry nie en die twee dose met Bybels in is onuitgedeel na die hoof se kantoor verskuif.
griffinKom leer bietjie Afrikaans 11.09.2002